Γκουντέρικ

Η Γκουντέρικ (495 - περί το 532) ήταν Βασίλισσα των Φράγκων που παντρεύτηκε διαδοχικά τον Βασιλιά της Ορλεάνης Χλωδόμηρο και στην συνέχεια τον μικρότερο αδελφό του Χλωτάριο Α΄, βασιλιά του Σουασόν. Η Γκουντέρικ καταγόταν από την Βουργουνδία ήταν πιθανότατα εγγονή του βασιλιά Γοδεγίσελου. Ο Γρηγόριος Τουρώνης κάνει μία σύντομη αναφορά για την Γκουντέρικ στο έργο του "Ιστορία των Φράγκων".Γρηγόριος Τουρώνης, "Ιστορία των Φράγκων", Βιβλίο Γ΄, σ. 6 Παντρεύτηκε τον βασιλιά της Ορλεάνης Χλωδόμηρο, μέλος της Δυναστείας των Μεροβίγγειων με τον οποίο απέκτησε :

Θεοδεβάλδος, θανατώθηκε από τον θείο του Χλωτάριο Α΄
Γκούνθαρ, θανατώθηκε από τον θείο του Χλωτάριο Α΄
Κλοδοάλδος, μοναχός αργότερα αγιοποιήθηκε.Christian Bouyer, Dictionnaire des Reines de France, Librairie Academique Perrin, σσ. 32-33

Ο σύζυγος της προχώρησε σε εκστρατεία εναντίον των Βουργουνδίων (524), έπεσε το καλοκαίρι της ίδιας χρονιάς στην μάχη του Βεζερόνς, την Γκουντέρικ παντρεύτηκε στην συνέχεια ο μικρότερος αδελφός του Χλωτάριος Α΄. Την κηδεμονία των τριών ανήλικων παιδιών της ανέλαβε η πεθερά της Κλοτίλδη που τους είχε ιδιαίτερη αδυναμία, ο νέος της σύζυγος ωστόσο θανάτωσε τους δύο μεγαλύτερους ενώ ο μικρότερος Κλοδοάλδος πρόλαβε να δραπετεύσει. Ο Κλοδοάλδος έγινε ηγούμενος στο Νοζάν-συρ-Μαρν και αγιοποιήθηκε, έκοψε τα μαλλιά του σύμβολο της βασιλικής εξουσίας για να εκδηλώσει την παραίτηση του από τα βασιλικά δικαιώματα. Ο δεύτερος γάμος της έδωσε στον Χλωτάριο Α΄ δικαιώματα να αποκτήσει πρόσβαση στο βασιλικό θησαυροφυλάκιο στην Βουργουνδία. Κληρονόμησε επιπλέον τα δικαιώματα της Γκουντέρικ στην Βουργουνδία αφού σύμφωνα με τον Φραγκικό νόμο "μία γυναίκα μπορούσε να κληρονομήσει τα εδάφη αν δεν υπήρχαν γιοι. Με τον Χλωτάριο Α΄ δεν απέκτησε παιδιά.

Παραπομπές


Πηγές
Γρηγόριος Τουρώνης, "Ιστορία των Φράγκων"'', Βιβλίο Γ΄
Christian Bouyer, Dictionnaire des Reines de France, Librairie Academique Perrin.
Rabenstein, Katherine (November 1998). "Cloud (Clodoald, Clodulphus) of Nogent"

Κατηγορία:Σύζυγοι των βασιλέων των Φράγκων